KIRJALLINEN KYSYMYS E-0863/00 esittäjä(t): Gianfranco Dell'Alba (TDI) komissiolle. Vastaako Monte dei Paschi di Siena -pankin perussääntö vuonna 1998 annettua lakia nro 461 ja sisämarkkinoita ja kilpailua koskevaa yhteisön oikeutta?.



Virallinen lehti nro 026 E , 26/01/2001 s. 0122 - 0122



KIRJALLINEN KYSYMYS E-0863/00 esittäjä(t): Gianfranco Dell'Alba (TDI) komissiolle (22. maaliskuuta 2000) Aihe: Vastaako Monte dei Paschi di Siena -pankin perussääntö vuonna 1998 annettua lakia nro 461 ja sisämarkkinoita ja kilpailua koskevaa yhteisön oikeutta? Monte dei Paschi di Siena -säätiö hyväksyi 5. helmikuuta 2000 uuden perussäännön 23. joulukuuta 1998 annetun lain nro 461 nojalla. Perussäännössä määrätään, että säätiön hallintoneuvosto muodostuu viidestä kunnan nimeämästä, neljästä maakunnan nimeämästä ja yhdestä aluehallinnon nimeämästä jäsenestä, ja muiden tahojen nimeämät jäsenet jäävät hallintoneuvoston ulkopuolelle. Laissa nro 461 sekä siihen liittyvässä asetuksessa ja ohjeissa määrätään kuitenkin, että tämäntyyppisten säätiöiden hallintoneuvostoon on kuuluttava riittävä määrä alueen edustajia ja muita kuin paikallisten viranomaisten edustajia, jotka toimivat muilla aloilla. Minkään muu vastaavan säätiön perussäännössä ei tyydytä siihen, että hallintoneuvosto koostuu pelkästään paikallisten viranomaisten nimeämistä edustajista. Perussääntöön ei sisälly minkäänlaista yhteensopimattomuuslauseketta. Näin ollen olisi lainmukaista, että henkilöt, jotka ovat nimenneet hallintoneuvoston jäsenet, voisivat itsekin kuulua siihen, kuten esimerkiksi Sienan kaupunginjohtaja. Sitä vastoin mainitussa laissa 461 ja siihen liittyvässä asetuksessa ja ohjeissa määrätään riippumattomuudesta ja kielletään eturistiriidat, joten säätiön elimiin ei saa kuulua nimeävien viranomaisten palveluksessa olevia henkilöitä. Euroopan komissio tutkii parhaillaan pankkien uudelleenorganisoinnista annetun Italian lain nro 461 yhteensopivuutta yhteisön oikeuden kanssa. Pitääkö komissio Monte dei Paschi di Siena -säätiön perussääntöä perustamissopimuksen määräysten ja yhteisön kilpailu- ja sisämarkkinaoikeuden mukaisena, mitä tulee erityisesti kahteen edellä mainittuun asiaan? Mario Montin komission puolesta antama vastaus (8. toukokuuta 2000) Komissio tutkii parhaillaan Italian lain nro 461/98 yhteensopivuutta kilpailusääntöjen ja etenkin valtiontukisääntöjen kanssa. Tutkittuaan Italian viranomaisten toimittamat asiakirjat komissio lähetti viranomaisille 23. maaliskuuta 2000 lisätietopyynnön, joka koski italialaisille pankkisäätiöille (fondazioni bancarie) ja fuusioituville pankeille kyseisen lain perusteella myönnettäviä veroetuja. Arvoisan parlamentin jäsenen esiin tuoma ongelma käsittelee sitä, ovatko Monte dei Paschi de Siennen perussääntöön sisältyvät, paikallisviranomaisten edustajien nimeämistä säätiön hallintoneuvostoon koskevat määräykset lain nro 461/98 mukaisia. Pankkisäätiön perussääntöön liittyvien määräysten ja Italian kansallisen lainsäädännön yhteensopivuutta koskevat ongelmat eivät kuulu valtiontukisääntöjen eivätkä pankkipalvelujen yhtenäismarkkinoiden toteuttamista koskevien sääntöjen soveltamisalaan. Asia ei siis kuulu komission toimivallan piiriin vaan Italian tuomioistuimille.